רון שכנר

רון שכנר (נולד ב-26 בדצמבר 1952) הוא אלוף-משנה במילואים בצה"ל. שימש מפקד חטיבה 408 וסגן מפקד אוגדה. כיהן גם כראש מועצה אזורית הר חברון וכמנכ"ל מועצת יש"ע.

שירותו הצבאי
שכנר התגייס לצה"ל ושובץ בחטיבת גולני. עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה. לאחר מכן מונה למפקד פלוגה בגדוד 12, והוביל כוח מן הפלוגה במבצע אנטבה, ואבטח את תנועת בני הערובה מן הטרמינל הישן למטוסי ההרקולס. במבצע ליטני שימש כמפקד פלוגת מ"כים סיירות בחטיבת ביסלמ"ח, והוביל אותה בלחימה במארון א-ראס. בשירות המילואים שימש כמפקד גדוד, כמפקד חטיבה 408 בתקופת מבצע חומת מגן וכסגן מפקד אוגדה.

שכנר כיהן  כראש מועצה אזורית הר חברון למשך שתי קדנציות: הראשונה, מיד עם כינונה של המועצה בין השנים 1982 - 1984, והשנייה בין 1985 ל- 1996. לאחר מכן כיהן כמנכ"ל החטיבה להתיישבות בסוכנות היהודית וכעוזר שר הביטחון, שאול מופז, להתיישבות. את תפקידו סיים בשנת 2005. בשנת 2012 מונה למנכ"ל מועצת יש"ע, וכיהן בתפקיד זה כשנה.

שכנר מתגורר ביישוב בית יתיר שבהר חברון.

קישורים חיצוניים
 .
 .
 המטוס שחילץ את חטופי אנטבה, פרק בפודקאסט שעת מלחמה.

הערות שוליים 

מפקדי חטיבת עציוני
חיילי צה"ל במלחמת יום הכיפורים
ראשי מועצת יש"ע
ראשי מועצה אזורית הר חברון
בית יתיר: אישים
קציני צה"ל בכירים בראשות רשויות מקומיות בישראל
אלופי-משנה בצה"ל
ישראלים שנולדו ב-1952